הוועדה המשותפת לתקציב הקשר עם הציבור, כנסת 16, פרוטוקול מספר 4, 2003-12-10 10:30

יולי יואל אדלשטיין: אני פותח את ישיבת ועדת המשנה בעניין דף קשר עם הציבור - שם זמני.

יולי יואל אדלשטיין: אפתח במשהו שאתמול התעורר במליאה לאחר נאום סוחף של חברת-הכנסת מלי פולישוק-בלוך על הטבות מפליגות שמקבלים חברי-כנסת בימים קשים אלה.

יולי יואל אדלשטיין: הזמנתי אותה להופיע בפני הוועדה ולהודיע לנו שהיא מוותרת על תקציב קשר עם הבוחר, וברצוני לציין לפרוטוקול שמשום מה חברת-הכנסת מלי פולישוק-בלוך לא התייצבה בפני הוועדה ולא הודיעה לנו שהיא מוותרת על כספי קשר עם הציבור.

יולי יואל אדלשטיין: אני אומר את הדברים אולי בנימה של ציניות אבל גם בהרבה כאב, כי נמאס לי קצת מהצהרות פופוליסטיות של חבריי בימים שוועדה זו יושבת, מקצצת ומקצרת ועושה דברים כפי שנתבקשנו ע"י יושב-ראש הכנסת, כמצוותה של ועדת הכנסת, לעשות.

יולי יואל אדלשטיין: ברצוני להעלות כאן, כנראה בפני עצמי, שני נושאים.

יולי יואל אדלשטיין: נושא אחד עלה אחרי ישיבה שהתקיימה עם ועדת גרונאו, שבה השתתפו יושב-ראש הכנסת, עבדכם הנאמן וראשי הסיעות - אם אינני טועה, היו כלל הסיעות של הבית, ואולי היו אחד או שניים שנעדרו - בה נידונו אותם נושאים שהעלינו כאן בדיונים הקודמים בוועדה.

יולי יואל אדלשטיין: התבקשנו ע"י ועדת גרונאו להעביר אליהם את הדברים שסוכמו.

יולי יואל אדלשטיין: בינתיים, הנושא שסוכם, וכך הודעתי ליושב-ראש הכנסת ראובן ריבלין וליושב-ראש ועדת הכנסת חבר-הכנסת רוני בר-און, הוא הקיצוצים או המחיקות מרשימת המוצרים שניתן לקנות מכספי קשר עם הציבור.

יולי יואל אדלשטיין: את הנושא הזה אנו נעביר גם כהמלצה של ועדת המשנה לוועדת גרונאו בבקשה לאשר את הרשימה החדשה, להוציא את הפריטים שמחקנו.

יולי יואל אדלשטיין: אני מודה שהנושא השני קצת כבד יותר, וחבל שחברי-הכנסת לא נמצאים.

יולי יואל אדלשטיין: חברי הוועדה לא נמצאים ואין לי דרך להכריח אותם ולהביאם בכוח, ולכן נחליט בהרכב שקיים.

יולי יואל אדלשטיין: מדובר בנושא קיצוץ התקציב של דף קשר עם הציבור, ואבהיר מה בכוונתנו לעשות.

יולי יואל אדלשטיין: ועדת גרונאו מודעת לצורך לקצץ בכספי קשר עם הציבור כחלק מהקיצוץ הכללי שחל בתקציב הכנסת, כפי שכולנו יודעים.

יולי יואל אדלשטיין: אני חושב שחברי הבית לא חולקים על הצורך בקיצוץ הכללי, ומבינים שגם כנראה קשר עם הציבור הוא חלק מהקיצוץ.

יולי יואל אדלשטיין: יחד עם זאת, ועדת גרונאו חושבת, ובצדק מבחינתי, שהקיצוץ או אופי הקיצוץ והיקף הקיצוץ צריך להיות כהמלצה או להגיע אליהם כהמלצה של ועדת משנה זו.

יולי יואל אדלשטיין: לכן, אני מביא בפני הוועדה היום המלצה לקיצוץ בתקציב קשר עם הציבור, כשאני לוקח בחשבון שעמְדתי כאן לאחד את כלל התקציב לאחר הקיצוץ לא התקבלה ע"י רוב חברי הוועדה ולכן אני חוזר בי מהכוונה הזאת.

יולי יואל אדלשטיין: אני לוקח בחשבון שכל המשתתפים בדיון בוועדה וגם יושב-ראש הכנסת חשבו לנכון להשאיר שני תקציבים נפרדים: גם תקציב קשר עם הציבור וגם תקציב הלשכה הפרלמנטרית מחוץ לבניין הכנסת.

יולי יואל אדלשטיין: הצעתי היא שהתקציב החדש של קשר עם הציבור יעמוד על 49 אלף שקל, ושתקציב הלשכה הפרלמנטרית יעמוד על 19 אלף שקל.

יולי יואל אדלשטיין: וזאת, במקום הסכומים הבאים: תקני אותי אם אני טועה, אך סכום הלשכה הפרלמנטרית נכון להיום עומד על 24 אלף שקל, וסכום קשר עם הציבור עומד על 62 אלף שקל.

טובי חכימיאן: 64 אלף שקל.

יולי יואל אדלשטיין: 64 אלף שקל.

דובר: 68 אלף שקל.

דובר: 88 אלף שקל.

יולי יואל אדלשטיין: לא.

יולי יואל אדלשטיין: טובי חכימיאן:

יולי יואל אדלשטיין: 86 אלף שקל הם תקציב לשכה פרלמנטרית היום, ו-64 אלף שקל הם תקציב קשר עם הציבור.

יולי יואל אדלשטיין: יש לנו כאן איזה שהוא בלבול.

אנה שניידר: זה כאילו 60 אלף שקל ו-80 אלף שקל.

טובי חכימיאן: 60 אלף שקל ו-80 אלף שקל זה בסדר.

יולי יואל אדלשטיין: 60 אלף שקל ו-20 אלף שקל.

טובי חכימיאן: כן, אבל זה עם ההצמדות ועם הכל.

יולי יואל אדלשטיין: כדי שזה יהיה ברור למען הפרוטוקול, נאמר כך: הסכום היום לחבר-כנסת שלא שוכר לשכה פרלמנטרית הוא --

נדב כספי: --64,911 שקל.

יולי יואל אדלשטיין: מה-1 בינואר 2004 ההמלצה שלנו לוועדת גרונאו היא שבמקום 64,911 שקל התקציב החדש יהיה 49 אלף שקל לדף קשר עם הציבור.

יולי יואל אדלשטיין: תקציב הלשכה הפרלמנטרית נכון להיום הוא--

טובי חכימיאן: --86 אלף, וזה הסך-הכל.

נדב כספי: זה 21,637 שקל.

טובי חכימיאן: אתה רוצה רק את ההפרש, וזה 21 אלף שקל.

יולי יואל אדלשטיין: זה 21,637 שקל.

אנה שניידר: זו תוספת תקציב למי ששוכר לשכה פרלמנטרית.

יולי יואל אדלשטיין: מעכשיו למי ששוכר לשכה פרלמנטרית תוספת תקציב תהיה בגודל עד 19 אלף שקל.

אנה שניידר: כלומר, בסך-הכל כמה יהיה למי ששוכר לשכה?

יולי יואל אדלשטיין: 49 אלף שקל פלוס 19 אלף שקל.

טובי חכימיאן: 68 אלף שקל.

אנה שניידר: צריך שזה יהיה ברור לפרוטוקול.

דובר: אבל, פה כתוב לי 85 אלף שקל ולא 86 אלף שקל.

יולי יואל אדלשטיין: מדובר ב-900 שקל נוספים וב-140 שקל ומשהו נוספים.

יולי יואל אדלשטיין: אלה הם הקיצוצים שאנו ממליצים לוועדת גרונאו לבצע.

יולי יואל אדלשטיין: כולי תקוה שהוועדה תתכנס בימים הקרובים, ואנו נוכל להיות במצב של בהירות כלפי חברי-הכנסת לגבי מה הסכום העומד לרשותם מה-1 בינואר 2004.

יולי יואל אדלשטיין: נשארו לנו רק שלושה שבועות עד לתאריך זה.

אנה שניידר: יש ישיבה של ועדת גרונאו בנושא הזה ב-25 בדצמבר.

יולי יואל אדלשטיין: אם לא יצליחו להקדים אותה, יחליטו כנראה ב-25 בדצמבר.

יולי יואל אדלשטיין: אני מודה שוועדת גרונאו ביקשה עוד לקראת הישיבה הקודמת את ההחלטה, אבל לא הצלחנו לקבוע תאריך לוועדת המשנה שלנו ולכן הנושא קצת התעכב.

יולי יואל אדלשטיין: אני רוצה להבהיר שבכוונתנו גם להמליץ לוועדת גרונאו שלא תהיה גרירת כלל התקציב משנה לשנה, כלומר לא יוכל חבר-כנסת להחליט שהוא לא נמצא בקשר עם הציבור שלוש שנות קדנציה ובשנה הרביעית לקדנציה הוא יהדק את קשריו עם הציבור.

יולי יואל אדלשטיין: לגבי המלצתנו לוועדת גרונאו, היו חילוקי דעות, ואינני רוצה כאן לנקוט בצעדים קיצוניים ולומר שכל התקציב 'נשרף' אם לא ניצלת אותו במהלך השנה.

יולי יואל אדלשטיין: יש נסיבות ויש חישוב של חבר-כנסת ותכנון הקדנציה, ולכן ההמלצה שלי לוועדת גרונאו, ההמלצה שלנו, היא שלא תהיה גרירה של יותר מ-50% של התקציב השנתי; אם, נניח, חבר-כנסת ניצל מתוך 49 אלף שקל רק 24 אלף שקל או 25 אלף שקל במהלך שנה נוכחית, הוא יוכל לגרור את הסכום הזה לשנה שבאה אחריה, אבל זה אומר שבשנה שבאה לאחר מכן הוא יצטרך להוציא לפחות 49 אלף שקל מהתקציב כי גם לשנה שבאה לאחר מכן הוא לא יוכל לצבור עוד מחצית ועוד מחצית.

סגן מזכיר הכנסת דוד לב: האם זו מחצית מן המצטבר?

יולי יואל אדלשטיין: לא.

יולי יואל אדלשטיין: זה, בדיוק, מה שאני אומר.

יולי יואל אדלשטיין: הוא יכול לגרור משנה לשנה רק מחצית משנתי.

סגן מזכיר הכנסת דוד לב: מה עם שכירות הלשכה והתוספת הזאת?

סגן מזכיר הכנסת דוד לב: האם גם היא נגררת חצי?

יולי יואל אדלשטיין: בנושא שכירות לשכה המצב פחות ברור לי, ואני רוצה עכשיו לראות איך יתארגנו חברי-הכנסת עם הסכום החדש כי היו גם עמדות, כפי ששמענו גם בוועדה מחבר-הכנסת שוחט וגם בדיון בוועדת גרונאו מח"כים נוספים, שהסכום של 19 אלף שקל לא מאפשר כלל שכירת לשכה פרלמנטרית.

יולי יואל אדלשטיין: אני כאן יותר פתוח, ואני רוצה לראות: אולי חברי-הכנסת יחליטו שהם רוצים לחלק מהקדנציה לשכור את הלשכה.

יולי יואל אדלשטיין: לעומת זאת, לגבי קשר עם הציבור, שאחרי צמצום הרשימה גם מיועד לפעולות מאד ברורות ולרכישות ברורות מאד, אני חושב שהצעת הפשרה, שאני מציע - בין לא לאפשר לגרור כלל את התקציב לבין לחסוך את הכספים לשנה הרביעית, כפי שלפעמים נהוג - כשזה יוצא 24,500 שקל משנה לשנה ולא יותר מזה, זו הצעה סבירה שהיא גם סבירה מבחינת פעילות הכנסת וגם סבירה מבחינת חברי-הכנסת עצמם.

יולי יואל אדלשטיין: אני מאד מקווה, שעכשיו אנו בשני קולות יחד עם חבר-הכנסת חיים אורון נאשר את הדברים שאני מציע.

יולי יואל אדלשטיין: (חבר-הכנסת חיים אורון נכנס לחדר הישיבות.

יולי יואל אדלשטיין: ) אנה שניידר, אני מתנצל שהעברתי לך את רשות הדיבור.

יולי יואל אדלשטיין: לטובת חבר-הכנסת אורון, אחזור בקצרה על הסעיפים שעומדים להצבעה.

חיים אורון: האם יש איזה שהוא נייר?

יולי יואל אדלשטיין: הדברים מוכרים לךָ.

יולי יואל אדלשטיין: הניירות הם מהישיבה הקודמת.

יולי יואל אדלשטיין: ראשית, נתבקשנו ע"י ועדת גרונאו להעביר אליהם את החומר שמוכן, וזה לא אומר כל החומר.

יולי יואל אדלשטיין: המלצתי היא, שנצביע איתךָ על כך שנעביר לוועדת גרונאו את הרשימה המצומצמת של המוצרים או הפריטים שניתן לרכוש מדף קשר עם הבוחר.

יולי יואל אדלשטיין: לא היה על זה ויכוח, והיתה הסכמה בוועדה מה יצא מהרשימה.

יולי יואל אדלשטיין: לכן, אתי בן-יוסף, את לוקחת על עצמךְ כן לעדכן את הרשימה ולהעבירה לוועדת גרונאו.

יולי יואל אדלשטיין: שנית, נתבקשנו ע"י יושב-ראש הכנסת וע"י ועדת גרונאו להביא בפניהם את ההמלצה שלנו על קיצוץ בסכום הכללי של דף קשר עם הציבור, כמשתמע מכל הקיצוצים שמתרחשים בכנסת.

יולי יואל אדלשטיין: הודעתי כאן, שאני מקבל את עמדת רוב חברי הוועדה וגם את עמדת יושב-ראש הבית שלא נאחד את שני התקציבים, קשר עם הציבור והלשכה הפרלמנטרית, ביחד, והם ישארו תקציבים נפרדים, והם יירדו: דף קשר עם הציבור יירד ל-49 אלף שקל, והלשכה הפרלמנטרית - ל-19 אלף שקל.

יולי יואל אדלשטיין: אלו יהיו התקציבים החדשים מה-1 בינואר 2004.

חיים אורון: האם זו הורדה ל-68 אלף שקל מ-84 אלף שקל?

יולי יואל אדלשטיין: לא.

יולי יואל אדלשטיין: הסכום של 64,900 שקל יורד ל-49 אלף שקל, והסכום של 21,600 שקל יורד ל-19 אלף שקל.

טובי חכימיאן: הסכום 21,600 שקל יורד ל-19 אלף שקל, שזה ההפרש בין מי שלוקח לשכה לבין מי שלא לוקח לשכה.

חיים אורון: כלומר, מ-21 אלף שקל זה יורד ל-19 אלף שקל.

יולי יואל אדלשטיין: הסכום של 21,600 שקל יורד ל-19 אלף שקל, והסכום של 64,900 יורד ל-49 אלף שקל.

טובי חכימיאן: הסכום של 64,500 שקל או 64,900 שקל יורד ל-49 אלף שקל.

יולי יואל אדלשטיין: המלצה נוספת ואחרונה היא: גרירת התקציב משנה לשנה תהיה גרירה מוגבלת עד ל-50% מהסכום השנתי, כלומר לא יוכל חבר-כנסת לגרור משנה לשנה יותר מ-24,500 שקל, וכרגע אני מתייחס רק לדף קשר עם הבוחר ללא כל החלטה או המלצה בנושא תקציב הלשכה הפרלמנטרית.

אנה שניידר: תחילה, רציתי להעיר לגבי הנושא שהתחלת בו בעניין חברת-הכנסת פולישוק-בלוך.

אנה שניידר: סעיף 51 לחוק הכנסת, כפי שנכנס לתוקף בכנסת ה-16 וכך היה גם בחוק הקודם, חוק שכר חברי הכנסת הקודם, קובע ש"לחבר-כנסת ישולמו שכר ותשלומים אחרים בהתאם להוראות פרק זה" - וזה כולל גם תקציב קשר עם הציבור - "וחובה עליו לקבלם".

אנה שניידר: קרי, הוא לא יכול לוותר והוא חייב לקבל.

אנה שניידר: הוא, כמובן, יכול להחליט מה הוא עושה עם הכסף הזה.

אנה שניידר: אבל, משפטית, הוא חייב לקבל את השכר וגם את התשלומים האחרים.

יולי יואל אדלשטיין: זו הערה טובה מאד.

יולי יואל אדלשטיין: כנראה, שהבקיאות שלה בתקנון איפשרה לה לנאום את הנאום.

אנה שניידר: כמובן שזה לא מונע מחברי-הכנסת להחליט לא לנצל את כל התקציב שהועמד לרשותם.

יולי יואל אדלשטיין: לזה בדיוק התכוונתי.

יולי יואל אדלשטיין: אנה שניידר: שנית, בעצם, אין לי הערות לנושא הקיצוץ עצמו.

יולי יואל אדלשטיין: רציתי רק להסב את תשומת הלב לכך שהחלטת שכר חברי-כנסת (הענקות ותשלומים) מתייחסת גם לתקציב קשר עם הציבור של שרים וסגני שרים--

יולי יואל אדלשטיין: --שהוא מלכתחילה עומד על 50%.

אנה שניידר: הוא עומד על מחצית מהתקציב שעומד לרשות חברי-הכנסת.

אנה שניידר: כלומר, אם לא ייעשה שום דבר ואם ההמלצה תתקבל, גם התקציב הזה יופחת בהתאמה.

יולי יואל אדלשטיין: אם הבנתי נכון את הפעולה שלךָ, אתה חישבת בכמה אחוזים הורדנו.

יולי יואל אדלשטיין: זה מה שיירד.

חיים אורון: לא באופן אחיד.

חיים אורון: אחד זה 75%, ואחד זה 85%.

חיים אורון: הקיצוץ מ-65 אלף שקל ל-49 אלף שקל הוא 75%, והירידה מ-21.6 אלף שקל ל-19 אלף שקל זה 88%.

אנה שניידר: יחד עם זאת, סעיף 56 לחוק הכנסת מאפשר לוועדה הציבורית להמליץ על תשלומים אחרים שישולמו לשרים ולראש הממשלה או לסגני השרים, ולכן הוועדה רשאית להמליץ על תקציב שהוא שונה ממחצית מהתקציב שנקבע, אם היא תמצא לנכון.

אנה שניידר: אם ועדת המשנה כאן מוצאת לנכון כבר להעביר איזו שהיא המלצה בעניין הזה, אז גם זה דבר שניתן.

יולי יואל אדלשטיין: אני מודה ליועצת המשפטית על ההערה.

יולי יואל אדלשטיין: אם אני מבין נכון, נושא לשכה פרלמנטרית כלל לא נוגע לשרים ולסגני שרים, כלומר הזכות הזאת לא עומדת להם.

אנה שניידר: אבל, התקציב עצמו כן.

יולי יואל אדלשטיין: לגבי התקציב עצמו, ההצעה שלי לחברי הוועדה היא שכפי שזה היה נהוג עד היום התקציב שלהם יעמוד על 50% מן התקציב החדש שנקבע לחברי-הכנסת--

טובי חכימיאן: --מתוך ה-49 אלף שקל.

יולי יואל אדלשטיין: --מתוך 49 אלף שקל.

יולי יואל אדלשטיין: אני חושב שזוהי ההמלצה.

יולי יואל אדלשטיין: חבר-הכנסת חיים אורון, עד עכשיו האם לגבי שלושת הנושאים שהעליתי יש לךָ התנגדות?

חיים אורון: לא.

יולי יואל אדלשטיין: אם כך, אני קובע שבהצבעה שלנו פה אחד נתקבלו ההחלטות האלה בוועדת משנה, שהן בחזקת המלצות לוועדת גרונאו לעיונם והחלטתם.

אתי בן-יוסף: תיקון קטן - זו ועדה משותפת ויש פה גם נציגים של ועדת הכספים.

יולי יואל אדלשטיין: זו ועדת משנה משותפת לוועדת הכנסת ולוועדת הכספים.

יולי יואל אדלשטיין: כרגע, דווקא קיים דיון פריטטי, ונציג ועדת הכספים מול נציג ועדת הכנסת.

חיים אורון: הקיצוץ המוצע נותן 79%.

יולי יואל אדלשטיין: בסדר גמור.

חיים אורון: יש נושא חדש שקיים הרבה מאד זמן, ואינני יודע אם הוא שייך לפה, ואני מודה שהוא עלה מבחינתי בגלל נושא החניה.

חיים אורון: אם עושים קיצוצים, אני רוצה לשאול: האם פער המשכורות של יושבי-ראש ועדות וסגני יושב-ראש הכנסת באמת ראוי?

חיים אורון: האם יושבי-ראש ועדות, כל הוועדות בכנסת, עובדים באמת יותר מאשר חברי-כנסת שאינם יושבי ראש ועדות?

חיים אורון: האם זה סוג של בונוס?

חיים אורון: מה זה בדיוק?

יולי יואל אדלשטיין: אתה מביא את דבר החפ"שים לשולחן הוועדה.

יולי יואל אדלשטיין: אבל, זה לא אנחנו.

אנה שניידר: זה ועדת גרונאו.

חיים אורון: אני מביא את דבר החפ"שים.

חיים אורון: דיברתי עם היושב-ראש, והוא עשה לי תנועת כזו של: "מה?

חיים אורון: אתה משוגע?".

חיים אורון: בסדר, בגילי המתקדם אני גם משוגע.

חיים אורון: אינני יודע.

חיים אורון: תאמינו לי, שלא הבנתי למה צריכים לתת חניה מיוחדת ליושב ראש ועדה כלשהי, ואינני רוצה להגיד איזה, או לחבר-הכנסת ששוב אינני רוצה להגיד איזה.

יולי יואל אדלשטיין: תגיד: "חבר-הכנסת בייגה שוחט", וכולנו נסכים.

יולי יואל אדלשטיין: חיים אורון: בסדר.

יולי יואל אדלשטיין: נניח, חבר-הכנסת שוחט.

יולי יואל אדלשטיין: מדובר פה בהרבה מאד כסף.

יולי יואל אדלשטיין: כמה זה?

טובי חכימיאן: זה 1,600 שקל לחודש.

יולי יואל אדלשטיין: ברוטו.

סגן מזכיר הכנסת דוד לב: החניה עוררה אצלו את נושא פער השכר.

יולי יואל אדלשטיין: זה הקיפוח.

חיים אורון: ועדת חקירה פרלמנטרית לא, אבל כל הוועדות האחרות.

חיים אורון: אינני יודע אם הוועדות האלה- - -

יולי יואל אדלשטיין: חבר-הכנסת אורון, לפני שהגעת הרגשתי שאני במסיבת עיתונאים מאולתרת ושמחתי.

יולי יואל אדלשטיין: אינני בטוח שבכוחי לגייס מדי יום את כל הכתבים הפרלמנטריים.

חיים אורון: אגלה מתי נזכרתי בנושא השכר, אם מותר פה לגלות.

חיים אורון: כשהייתי יושב-ראש ועדה, מישהו אמר לי: "אתה יודע?

חיים אורון: אינך מקבל שכר נוסף".

חיים אורון: שאלתי: "למה אני צריך לקבל שכר נוסף?

חיים אורון: ", וזה כבר היה בסוף.

יולי יואל אדלשטיין: תכף נשמע את דעתה של אנה שניידר, אבל אני חושב שברור לכולנו שלוועדת המשנה שלנו אין מנדט לעסוק בנושא הזה.

סגן מזכיר הכנסת דוד לב: גם לא בנושא החניה.

יולי יואל אדלשטיין: החניה היא פררוגטיבה של היושב-ראש.

יולי יואל אדלשטיין: אני חושב שהנושא הזה יכול לעלות למליאת ועדת הכנסת, אבל ההחלטה בו תתקבל רק ע"י הוועדה הציבורית.

יולי יואל אדלשטיין: אנה שניידר, תקני אותי, אם אני טועה.

אנה שניידר: ההחלטה היא של ועדת הכנסת, אבל על-פי המלצה של הוועדה הציבורית.

אנה שניידר: בהקשר הזה, רציתי רק לציין שהיתה פניה לוועדה הציבורית בקשר להעלאת שכרם של סגני השרים ולהשוותם לשכרם של יושבי-ראש ועדות.

יולי יואל אדלשטיין: כמי שעבר את כל הדרגות: של חפ"ש, של סגן יושב-ראש, של סגן שר וגם של שר, נכון שהרגשתי מקופח, בהמשך לדברי חבר-הכנסת חיים אורון, כשגיליתי שאני כביכול קודמתי לסגן שר מסגן יושב-ראש הכנסת ופתאום אשתי שאלה "איפה הכסף?

יולי יואל אדלשטיין: ".

יולי יואל אדלשטיין: אני מבין שיש צדק מסויים בדבריךָ.

אנה שניידר: לפי חוק יסוד: הממשלה החדש, הנקודה הזאת, לגבי סגני שרים, היא בסמכות ועדת הכספים.

יולי יואל אדלשטיין: כן, זה ברור.

חיים אורון: לא, אינני מדבר על סגני שרים.

יולי יואל אדלשטיין: חבר-הכנסת אורון, הנקודה ברורה.

יולי יואל אדלשטיין: במידה ותרצה, אתה יכול לפנות לוועדת הכנסת וזה יועבר לוועדת גרונאו והם יחליטו מה שיחליטו ויעבירו לנו את החומר.

חיים אורון: אתה לא רוצה שאני ואתה נפנה?

יולי יואל אדלשטיין: אם אתה תוותר לי על החניה, אולי אלך איתךָ על השכר.

יולי יואל אדלשטיין: חברי-הכנסת הרבים והמשתתפים, אני כרגיל מודה לכם על הייעוץ, על הסיוע ועל הנתונים לוועדה.

יולי יואל אדלשטיין: תודה רבה לעיתונאים על ההשתתפות הפעילה.

יולי יואל אדלשטיין: אני נועל את הישיבה.